**ZMLUVA č. 2024/127**

**o organizovaní, riadení a finančnom zabezpečení súťaží
detí a žiakov škôl a školských zariadení v roku 2024 (ďalej len „zmluva“)**

uzatvorená medzi zmluvnými stranami

**Regionálny úrad školskej správy v Trnave**

Zastúpený: PaedDr. Martou Gubrickou, riaditeľkou úradu

Sídlo: Ulica Vajanského 615/2, 917 01 Trnava

IČO: 54130531

DIČ: 2121634394

IBAN: SK76 8180 0000 0070 0067 2140

ďalej ako „zadávateľ“

a

**Základná škola s materskou školou, Ulica Jána Bottu 27, Trnava**

Zastúpená: Mgr. Petrom Jakubíkom, riaditeľom školy

Sídlo: Ulica Jána Bottu 27, 917 01 Trnava

IČO: 36080594

DIČ: 2021313866

IBAN: SK89 5600 0000 0011 1220 0001

ďalej ako „realizátor“.

Čl. I

Predmet zmluvy

Zadávateľ v zmysle § 11 ods. 7 zákona č. 596/2003 Z. z. o štátnej správe
v školstve a školskej samospráve a o zmene a doplnení niektorých zákonov v znení neskorších predpisov a v zmysle Smernice Ministerstva školstva, vedy, výskumu a športu Slovenskej republiky
č. 23/2017 o súťažiach (ďalej len „Smernica o súťažiach“) si v kalendárnom v roku 2024 objednáva u realizátora organizačné zabezpečenie a realizáciu:

* krajského kola súťaže Olympiáda v nemeckom jazyku kat. 1A, 1B, 1C, 2A, 2B, 2C, 2D pre Trnavský kraj, konanej dňa 15. 02. 2024 v Základnej škole s materskou školou, Ulica Jána Bottu 27, Trnava (kat. 1A, 1B, 1C) a Gymnáziu Jána Hollého, Na hlinách 7279/30, Trnava (2A, 2B, 2C, 2D)

(ďalej len „súťaž“).

Čl. II

Cena a podmienky poskytnutia

1. Celková výška finančných prostriedkov účelovo určených na výdavky súvisiace s realizáciou súťaže je maximálne 1220 €, slovom tisícdvestodvadsať EUR. Rozpis pridelených finančných prostriedkov (ďalej len „rozpočet“) je uvedený v Prílohe č.1.
2. Realizátor je povinný dodržať rozpočet uvedený v Prílohe č. 1, avšak v odôvodnených prípadoch je realizátorovi umožnené prekročiť stanovený rozpočet maximálne o 5% z celkovej hodnoty rozpočtu alebo uskutočniť presuny finančných prostriedkov medzi jednotlivými položkami rozpočtu.
3. Realizátor je povinný pri realizácii súťaže zachovávať hospodárnosť, efektívnosť, účinnosť a účelnosť v súlade so zákonom č. 523/2004 Z. z. o rozpočtových pravidlách verejnej správy
a o zmene a doplnení niektorých zákonov v znení neskorších predpisov a zákonom
č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov.

Čl. III

Práva a povinnosti zmluvných strán

1. Zadávateľ sa zaväzuje:
2. zabezpečiť realizátorovi refundáciu nákladov spojených s organizovaním súťaže na základe predloženej faktúry,
3. spolupracovať s realizátorom a poskytnúť mu metodickú pomoc,
4. včas informovať realizátora o zmenách v zabezpečení súťaže,
5. po vzájomnej dohode poskytnúť realizátorovi diplomy pre víťazov/účastníkov súťaže.
6. Zadávateľ je oprávnený vykonať kontrolu organizačného zabezpečenia súťaže priamo
na mieste jej konania.
7. Realizátor sa zaväzuje:
8. zorganizovať súťaž v súlade s platným organizačným poriadkom príslušnej súťaže a s inými všeobecne záväznými predpismi,
9. zorganizovať súťaž v súlade s dohodnutým rozpočtom uvedeným v Prílohe č. 1,
10. spracovať a zaslať zadávateľovi vecné a finančné vyúčtovanie nákladov, resp. výdavkov
na súťaž.

Čl. IV

Vyúčtovanie finančných prostriedkov

1. Po skončení súťaže vykoná realizátor jej vyúčtovanie a vystaví zadávateľovi faktúru
za realizáciu súťaže (ďalej len „faktúra“).
2. Faktúru spolu s prílohami doručí realizátor do 60 kalendárnych dní odo dňa skončenia súťaže na adresu zadávateľa uvedenú v záhlaví zmluvy.
3. Prílohami k faktúre sú:
	1. vyúčtovanie dohôd o vykonaní práce,
	2. podklady k vyúčtovaniu: prezenčné listiny a kópie účtovných dokladov, spĺňajúce náležitosti preukázateľného účtovného záznamu v súlade so zákonom č. 431/2002 Z. z. o účtovníctve v znení neskorších predpisov.
4. Podrobný rozpis podkladov potrebných k vyúčtovaniu, vrátane vzoru vyúčtovania dohôd o vykonaní práce je uvedený v Prílohe č. 2.
5. Zadávateľ vykoná kontrolu predložených dokladov a posúdi oprávnenosť výdavkov
do 15 kalendárnych dní odo dňa doručenia faktúry vrátane všetkých jej príloh od realizátora.
6. Za oprávnené výdavky budú považované iba tie, ktoré sú preukázané účtovnými dokladmi podľa bodu 3 písm. a) a b) a ktoré časovo a vecne súvisia s konaním súťaže.
7. Za neoprávnené výdavky budú považované tie, ktoré boli vynaložené pred platnosťou zmluvy. Neoprávneným výdavkom budú aj zálohy za jednorazové obaly na nápoje.
8. Neoprávnené výdavky nebudú realizátorovi preplatené.
9. Zadávateľ poskytne realizátorovi finančné prostriedky za oprávnené vyfakurované náklady, resp. výdavky súvisiace s realizáciu súťaže maximálne vo výške dohodnutej zmluvou bezhotovostne na bankový účet realizátora, ktorý je uvedený v záhlaví zmluvy.

Čl. V

Ostatné dojednania

Realizátor zodpovedá za bezpečnosť súťažiacich v zmysle zákona číslo 124/2006 Z. z. o bezpečnosti
a ochrane zdravia pri práci a o zmene a doplnení niektorých zákonov v znení neskorších predpisov.

Čl. VI

Záverečné ustanovenia

1. Zmluvné strany sa dohodli, že obsah zmluvy je možné meniť alebo dopĺňať len po vzájomnej dohode obidvoch zmluvných strán a to formou očíslovaných písomných dodatkov podpísaných štatutárnymi zástupcami obidvoch zmluvných strán, ktoré sa stanú neoddeliteľnou súčasťou zmluvy.
2. Zmluva je vyhotovená v dvoch rovnopisoch, z ktorých jeden dostane zadávateľ a jeden realizátor. Neoddeliteľnou súčasťou zmluvy je Príloha č. 1 a Príloha č. 2.
3. Zmluva nadobúda platnosť dňom podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Platnosť a účinnosť zmluvy končí po úplnom vysporiadaní zmluvných záväzkov medzi zadávateľom a realizátorom.
4. Zmluvné strany po prečítaní tejto zmluvy prehlasujú, že jej obsahu porozumeli a tento zodpovedá skutočnému prejavu ich vôle a na znak vzájomného súhlasu ju podpisujú.

V Trnave, dňa 06. 02. 2024 V Trnave, dňa 06. 02. 2024

Za zadávateľa: PaedDr. Marta Gubrická Za realizátora: Mgr. Peter Jakubík

 riaditeľka riaditeľ

**Regionálny úrad školskej správy v Trnave, Ulica Vajanského 615/2, 917 01 Trnava**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rozpis pridelených finančných prostriedkov na krajské kolo Olympiády v nemeckom jazyku kat. 1A, 1B, 1C, 2A, 2B, 2C, 2D pre Trnavský kraj, konanej dňa 15. 02. 2024 v Základnej škole s materskou školou, Ulica Jána Bottu 27, Trnava (kat. 1A, 1B, 1C) a Gymnáziu Jána Hollého, Na hlinách 7279/30, Trnava (2A, 2B, 2C, 2D)

Realizátor: Základná škola s materskou školou, Ulica Jána Bottu 27, Trnava

Výška pridelených finančných prostriedkov: 1220 €

|  |  |
| --- | --- |
| **Názov položky** | **Čerpanie ( € )** |
| cestovné | - |
| stravné | 158 |
| ceny | - |
| diplomy | - |
| dohody o vykonaní práce | 1062 |
| prenájom | - |
| dopravné | - |
| ubytovanie | - |
| materiálno-technické zabezpečenie | - |
| **Spolu** | **1220** |

V Trnave, dňa 06. 02. 2024

Schválil: PaedDr. Marta Gubrická riaditeľka

Vypracoval: Mgr. Vladimír Jurík

 odborný radca

**Zoznam podkladov k vyúčtovaniu postupových súťaží v roku 2024**

**I. Cestovné**

1. Cestovné a stravné pedagogickému sprievodu hradí vysielajúca škola. Cestovné súťažiacemu hradí vysielajúca škola.

**II. Stravné – občerstvenie**

1. Prezenčné listiny s podpismi účastníkov.

2. Pri poskytnutí obeda je potrebné k faktúre doložiť výdajku potravín zo skladu /stravný list zo ŠJ/. Počet obedov na faktúre musí súhlasiť s počtom účastníkov podpísaných na prezenčnej listine.

3. Pri poskytnutí občerstvenia je potrebné:

- uviesť druh občerstvenia, napr. bageta, džús,

- priložiť kópie dokladov z registračnej pokladnice (ak bolo občerstvenie obstarané v hotovosti ),

- ak bolo občerstvenie zabezpečené formou objednávky, je potrebné priložiť kópiu faktúry,

- s rozpísanými jednotlivými položkami (rozpísať údaje o množstve a druhu tovaru alebo rozsahu a druhu dodanej služby). V prípade, že vo faktúre nie sú rozpísané tieto údaje, je potrebné doložiť aj kópiu dodacieho listu.

- priložiť výdajku (ak bolo občerstvenie zabezpečené školou, napr. školský bufet, školská jedáleň).

Počet občerstvenia na faktúre alebo na doklade z registračnej pokladnice v musí súhlasiť s počtom účastníkov podpísaných na prezenčnej listine.

**III. Materiálno-technické zabezpečenie (MTZ)**

1. Kópiu dokladov z registračnej pokladnice (ak bol nákup realizovaný v hotovosti).

2. Ak bolo MTZ zabezpečené formou objednávky, je potrebné priložiť kópiu faktúry s rozpísanými jednotlivými položkami (rozpísať údaje o množstve a druhu tovaru alebo rozsahu a druhu dodanej služby). V prípade, že vo faktúre nie sú rozpísané tieto údaje, je potrebné doložiť aj kópiu dodacieho listu.

**IV. Ceny**

1. Pri nákupe v hotovosti priložiť kópie dokladov z registračnej pokladnice.

2. Ak bol nákup realizovaný formou objednávky, priložiť kópiu faktúry. Jednotlivé položky vo faktúre musia byť rozpísané; ak nie sú, je potrebné doložiť kópiu dodacieho listu.

3. Písomné potvrdenie o prevzatí cien súťažiacimi ocenenými na 1.-3. mieste.

4. Ak ceny dodal zadávateľ, je potrebné doložiť písomné potvrdenie o prevzatí cien súťažiacimi ocenenými na 1.-3. mieste, ktoré musí súhlasiť so zoznamom cien dodaných zadávateľom.

**V. Dohody o vykonaní práce – povinnosti realizátora súťaže**

**- pri dohodách odvádzať odvody z príjmu za :**

**\* zamestnanca**

**\* zamestnávateľa**

- na Daňový úrad poslať 1x mesačné výkazy o zrazených preddavkoch,

- zamestnanca prihlásiť do Sociálnej poisťovne najneskôr v deň konania súťaže,

- zaslať vyúčtovanie podľa nasledovného vzoru (k vyúčtovaniu nie je potrebné zasielať originály ani kópie dohôd a výkazov zo Sociálnej poisťovne).

Všetky priložené doklady ako aj kópie dokladov z registračnej pokladnice, faktúry, objednávky musia byť viditeľné a čitateľné.

V prípade, že sa z faktúry alebo z dokladu z registračnej pokladnice požaduje uhradiť len určitá čiastka, v doklade je toto potrebné zvýrazniť a doložiť zdôvodnenie.

Po ukončení súťaže škola vyhotoví faktúru (fakturuje celkové náklady v zmysle zmluvy) a zašle faktúru spolu s prílohami podľa bodov I. - V. na preplatenie.

Vo faktúre je potrebné uviesť adresu zadávateľa:

**Regionálny úrad školskej správy v Trnave**

Ulica Vajanského 615/2

917 01 Trnava

IČO: 54130531

DIČ: 2121634394

“VZOR“

Realizátor súťaže (napr. Gymnázium……....)...............................................................

–––––––––––––––––––––––––––––––––––––––––––––––––––––––––––––––––––––––––––

**Vyúčtovanie dohôd o vykonaní práce vyplatených na**

...........................................

Uviesť názov súťaže, olympiády

Konanej dňa ........................

|  |  |  |  |  |  |
| --- | --- | --- | --- | --- | --- |
| Poradovéčíslo | Meno, priezvisko | Vyplatené dohody | Odvody SP | Odvody ZP | SPOLUCena práce |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  | **SPOLU** |  |  |  |  |

V ............................................... dňa.......................

Vypracoval/la : Schválil: ..............................................

 štatutár realizátora súťaže